DA Den Europæiske Unions Tidende C 112/11

Offentliggørelse af en ansøgning om ændring i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

2010/C 112/06

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006 (1). Eventuelle indsigelser skal være Kommissionen i hænde inden seks måneder efter datoen for denne offentliggørelse.

ANSØGNING OM ÆNDRING

RÅDETS FORORDNING (EF) Nr. 510/2006

Ansøgning om ændring i henhold til artikel 9

»WELSH LAMB«

EU-Nr.: UK-PGI-0105-0081-17.04.2007

BGB ( X ) BOB ( )

1. Afsnit i varespecifikationen, som berøres af ændringen:

—  Produktets betegnelse — Varebeskrivelse —  Geografisk område — Bevis for oprindelse — Produktionsmetode — Tilknytning — Mærkning —  Krav i nationale bestemmelser —  Andet

2. Type ændring(er):

— Ændring af enhedsdokument eller resuméark —  Ændring af varespecifikationen for en registreret BOB eller BGB, for hvilken hverken enhedsdokumentet eller resuméet er offentliggjort —  Ændring af en varespecifikation, hvor der ikke kræves ændring af det offentliggjorte enhedsdokument (artikel 9, stk. 3, i forordning (EF) nr. 510/2006) —  Midlertidig ændring af varespecifikationen, fordi de offentlige myndigheder har indført obligatoriske sundheds- eller plantesundhedsforanstaltninger (artikel 9, stk. 4, i forordning (EF) nr. 510/2006)

3. Ændring(er):

Hybu Cig Cymru — Meat Promotion Wales (HCC) er den industristyrede organisation, der har ansvaret for udvikling, fremme og markedsføring af walisisk rødt kød. I juli 2004 accepterede HCC efter anmodning fra den walisiske regering (Welsh Assembly Government) rollen som ansvarlig (guardian) for den beskyttede geografiske betegnelse »Welsh Lamb« (BGB).

HCC har rådspurgt repræsentanter for industrien vedrørende den beskyttede geografiske betegnelse »Welsh Lamb« for at få et indtryk af hensigtsmæssigheden af den nuværende BGB, herunder dens værdi, begrænsninger og fremtidige potentiale. Der blev efterspurgt forskellige metoder til at maksimere værdien af walisisk kød, og hvordan BGB'erne bedst kan anvendes i den forbindelse. Der var enighed om, at det er nødvendigt, at BGB'en afspejler den nuværende situation i walisisk industri, og at ændringerne skal medføre en større overvågning og kontrol af BGB'en i fremtiden.

Forslag til ændringer:

4. Varebeskrivelse:

Ændring Forklaring Irrelevant på dansk For at undgå forvirring med hensyn til betydningen af det engelske ord »bred«, der ikke er oversat på dansk Indsættelse af et mål for slagtekropsklassificering af walisiske lam For at forbedre definitionen af produktet »Welsh Lamb« ved at fremhæve de standarder, produktet skal opfylde Indsættelse af: »Welsh lamb stammer fra walisiske fåreracer, fortrinsvis racerne Welsh Mountain, Welsh Mules, Welsh Halfbreds, Beulah, Welsh Hill Speckled Face, Lleyn Sheep, Llanwennog og Radnor. Disse racer kan krydses med Texel eller Suffolk væddere eller enhver anden sidste faderrace til primær lammeproduktion.« For at udvide den eksisterende definition som svar på markedskræfterne er produktionen blevet tilpasset for at tillade, at Welsh lamb stammer fra både traditionelle racer og andre anerkendte racer Indsættelse af: »for primær lammeproduktion, dvs. lam, der ikke har født.« For at sikre at kun primære lam opfylder kravene til BGB Indsættelse af: »Lammene slagtes og forarbejdes i slagterier/forarbejdningsvirksomheder, der er godkendt under HCC's kontrolordning, for at sikre, at mærket Welsh Lamb BGB og identifikationen af dets autenticitet er beskyttet.« For at sikre, at mærket Welsh Lamb BGB og identifikationen af dets autenticitet er beskyttet

4.1. Bevis for oprindelse:

Ændring Forklaring Indsættelse af: »HCC er den industristyrede organisation, der har ansvaret for udvikling, fremme og markedsføring af walisisk rødt kød.« Efter anmodning fra den walisiske regering (Welsh Assembly Government) har HCC accepteret rollen som ansvarlig (guardian) for den beskyttede geografiske betegnelse »Welsh Lamb« (BGB) »HCC's kontrolordning sikrer, at lam, der mærkes som »Welsh Lamb« opfylder varespecifikationerne. Alle slagterier og forarbejdningsvirksomheder, der ønsker at anvende betegnelsen Welsh lamb, må over for det af HCC udpegede inspektionsorgan på årsbasis bevise, at lammet opfylder BGB-specifikationerne, og at virksomheden følger vejledningerne om bedste praksis. Denne godkendelse vil blive givet i form af et certifikat, der skal have en fremtrædende plads på virksomheden. HCC foretager også stikprøvekontroller for at efterprøve slagteriets/forarbejdningsvirksomhedens godkendelse og licensbrugen af mærket Welsh Lamb (BGB). Kriterierne for HCC's kontrolordning vil blive udviklet løbende.« For at sikre, at identifikationen af produktet som autentisk opretholdes ved en hensigtsmæssig kontrol og overvågning, har HCC ret til at overvåge alle virksomheder, der benytter BGB'en HCC vil kontrollere mærkningens oplysninger mindst én gang om året for at overvåge BGB'en »På alle trin i produktionsprocessen føres der journaler, der gør det muligt at spore produktets oprindelse.« »Minimumskrav med henblik på at sikre produktets sporbarhed: Fårene skal være opdrættet ekstensivt på græs. Dyrlægejournalerne skal opfylde myndighedernes krav. Sporbarheden skal være i overensstemmelse med godkendte standarder i landbrugskvalitetssikringsordninger o. lign. Transport og slagteidentifikation skal være i overensstemmelse med den nationale lovgivning.« For at sikre, at sporbarhedskravene opfylder kriterierne i HCC's kontrolordning

4.2. Produktionsmetode:

Ændring Forklaring Indsættelse af: »Slagterier/-forarbejdningsvirksomheder, der er godkendt under HCC's kontrolordning.« For at sikre identifikationen af produktet som autentisk gennem en passende kontrol og overvågning Indsættelse af: »Slagterier og forarbejdningsvirksomheder, der kan godkendes under HCC's kontrolordning, er ikke begrænset til det definerede geografiske område — Wales.« For at præcisere definitionen af produktet »Welsh Lamb« Indsættelse af: »i overensstemmelse med anerkendte industrispecifikationer eller for at opfylde lovgivningsmæssige krav eller kundens behov.« Den tidligere behandlingsspecifikation tillod kun en kød- og husdyrspecifikation, hvilket blev anset for at være for restriktivt Indsættelse af: »Alle udskæringer skal være identificeret som Welsh Lamb ved passende mærkning (se afsnit 4.8).« For at sikre, at alle lammeudskæringer er mærket i overensstemmelse med BGB'en

4.3. Tilknytning:

Ændring Forklaring Indsættelse af tekst fra afsnittet »Oprindelse«: »Ekstensivt opdræt af lam spiller en vigtig rolle i den walisiske landbrugsøkonomi. Der er talrige historiske vidnesbyrd om fåreproduktion i Wales. F.eks. henviser Hafod manuskripterne (nr. 16, s. 12) til produktionen af fårekød i det 14. århundrede, Guto'r Glyns digte i det 15. århundrede henviser til walisiske lam, der kommer til Midlands, og Morisaid Mons breve (bind 2, s. 73) i 1758 priser de walisiske lams gode egenskaber. Sidst i det 19. århundrede skrev den kongelige køkkenchef, Tschumi, at dronning Victoria anså walisisk lam for at være mørest og ikke ville have andet lammekød serveret ved hoffet. Selv i middelalderen blev walisiske får opdrættet i det fri, hvilket førte til udviklingen af hårdføre racer, specielt walisiske bjergfår, der fortsat har bidraget til de generelle egenskaber for de walisiske fåreflokke og dermed produktet. Walisisk lam har et enestående ry på verdensplan. Bedrifterne er ofte familieejede, hvilket gennem generationer har tilført produktionen af walisisk lam stor ekspertise.« Teksten, som oprindelig var placeret under afsnittet »Oprindelse«, vedrørte produktets (Welsh Lamb) tilknytning til det geografiske område (Wales).

4.4. Mærkning:

Ændring Forklaring Indsættelse af: »Den geografiske betegnelse »Welsh Lamb« skal anføres på slagtekroppe, dele heraf og udskæringer sammen med HCC's registrerede varemærke for walisisk lam og BGB-symbolet.« For at sikre, at dele af slagtekroppe og udskæringer mærkes hensigtsmæssigt, og for at sikre autenticiteten af Welsh Lamb BGB og varemærket Indsættelse af: »HCC vil give en detaljeret vejledning om mærkningen. Mærkningsordningerne vil blive omfattet af inspektionen under HCC's kontrolordning.« For at sikre, at alle slagterier og kødfabrikker ved, hvor de kan få vejledning om mærkning, og for at sikre, at BGB'en ikke fremstilles forkert

ENHEDSDOKUMENT

RÅDETS FORORDNING (EF) Nr. 510/2006

»WELSH LAMB«

EF-Nr.: UK-PGI-0105-0081-17.04.2007

BGB ( X ) BOB ( )

1. Betegnelse:

»Welsh Lamb«

2. Medlemsstat eller tredjeland:

Det Forenede Kongerige

3. Beskrivelse af landbrugsproduktet eller fødevaren:

3.1. Produkttype:

Kategori 1.1 Kød (og slagteaffald), fersk

3.2. Beskrivelse af produktet med betegnelsen i punkt 1:

Walisisk lam defineres som kød fra lam, der er født og opdrættet i Wales. Producenter af walisisk lam sigter på at nå følgende mål for slagtekropsklassificeringen: kropsbygning R eller bedre og et fedtindhold på 3H eller mindre fedtfattig. Se nedenstående skema.

Målet for slagtekroppe i EUROP-klassificeringen for walisisk lam

Fedtklasse 1 2 3L 3H 4L 4H 5 Kropsbygning E x x x U x x x R x x x O P x angiver målet for slagtekroppeklassificeringen for walisisk lam.

Welsh lamb stammer fra walisiske fåreracer. Der er hovedsagelig tale om racerne Welsh Mountain, Welsh Mules, Welsh Halfbreds, Beulah, Welsh Hill Speckled Face, Lleyn Sheep, Llanwennog og Radnor. Disse racer kan krydses med Texel eller Suffolk væddere eller enhver slutfaderrace til primær lammeproduktion, dvs. lam, der ikke har født.

De walisiske lam udvælges til slagtning, når landbrugeren mener, de er klar hertil, inden de er ét år. Kødet skal stamme fra lam, der er født og opdrættet i Wales.

Lammene slagtes og forarbejdes i slagterier/forarbejdningsvirksomheder, der er godkendt under kontrolordningen Hybu Cig Cymru — Meat Promotion Wales (HCC) for at sikre beskyttelsen af autenticiteten af Welsh Lamb BGB og varemærket. Denne ordning sikrer, at lam mærket »Welsh Lamb« opfylder varespecifikationerne. Alle slagterier og forarbejdningsvirksomheder, der ønsker at anvende betegnelsen Welsh Lamb, må over for det af HCC udpegede inspektionsorgan på årsbasis bevise, at lammet opfylder BGB-specifikationerne, og at virksomheden følger vejledninger om bedste praksis. HCC foretager også stikprøvekontroller for at efterprøve slagteriets/forarbejdningsvirksomhedens godkendelse og licensbrugen af mærket »Welsh Lamb« (BGB).

Kød fra Welsh Lamb er fast og hvidt, med god farve og anses for at have en sødlig saftig smag.

3.3. Råvarer:

—

3.4. Foder (kun for produkter af animalsk oprindelse):

Fårene opdrættes ekstensivt på græs i den geografiske område med de traditionelle metoder, der benyttes i walisisk fåreavl.

Når der lejlighedsvis anvendes foder som supplement til græsning, skal foderet om muligt stamme fra det geografiske område.

3.5. Specifikke etaper af produktionen, som skal finde sted i det afgrænsede geografiske område:

Hver enkelt producent fører kontrol med sin egen fåreflok. Lammene dier moderfårene og går ekstensivt på græs på bedriftens frodige naturlige græsningsarealer. Dyrene sælges enten som slagtet vægt til slagterier eller på husdyrmarkeder. Kødet skal stamme fra lam, der er født og opdrættet i Wales og slagtet/forarbejdet i slagterier/forarbejdningsvirksomheder, der er godkendt under HCC's kontrolordning. Lammene slagtes og behandles på slagteriet i overensstemmelse med anerkendte industrispecifikationer eller for at opfylde lovgivningsmæssige krav eller kundens behov.

Slagterier og forarbejdningsvirksomheder, der kan godkendes under HCC's kontrolordning, er ikke begrænset til det definerede geografiske område — Wales.

På alle trin i produktionsprocessen føres der journaler, der gør det muligt at spore produktets oprindelse.

3.6. Særlige regler vedrørende udskæring, rivning eller emballering osv.:

Ikke relevant

3.7. Specifikke mærkningsregler:

Den geografiske betegnelse »Welsh Lamb« skal anføres på slagtekroppe, dele heraf og udskæringer sammen med HCC's registrerede varemærke for walisisk lam og BGB-symbolet.

4. Præcis afgrænsning af det geografiske område:

Hele Wales

5. Tilknytning til det geografiske område:

5.1. Det geografiske områdes egenart:

Ekstensivt opdræt af lam spiller en vigtig rolle i den walisiske landbrugsøkonomi. Der er talrige historiske vidnesbyrd om fåreproduktion i Wales. F.eks. henviser Hafod manuskripterne (nr. 16, s. 12) til produktionen af fårekød i det 14. århundrede, Guto'r Glyns digte i det 15. århundrede henviser til walisiske lam, der kommer til Midlands, og Morisaid Mons breve (bind 2, s. 73) i 1758 priser de walisiske lams gode egenskaber. Sidst i det 19. århundrede skrev den kongelige køkkenchef, Tschumi, at dronning Victoria anså walisisk lam for at være mørest og ville ikke have andet lammekød serveret ved hoffet.

Selv i middelalderen blev walisiske får opdrættet i det fri, hvilket førte til udviklingen af hårdføre racer, specielt walisiske bjergfår, der fortsat har bidraget til de generelle egenskaber for de walisiske fåreflokke og dermed produktet.

Dette produkts særlige kvaliteter skyldes dels anvendelsen af traditionelle walisiske landfåreracer, som i særlig grad præger de walisiske fåreflokke, dels at lammene græsser på de frodige walisiske græsningsarealer, der nyder godt af det våde og milde walisiske klima og den lokale topografi.

Wales har en kystlinje på 1 200 km, og inde i landet er der en glidende overgang mellem bjerge, bakker, dale og floder. Som følge af bl.a. de typiske store nedbørsmængder er der i Wales gode betingelser for naturlige græsgange. Det spraglede smaragdgrønne landskab, mark efter mark, med frodigt grønt græs bidrager sammen med lyngen og de vildtvoksende vellugtende planter til de walisiske lams karakteristiske smag.

5.2. Produktets egenart:

Mærket »Welsh Lamb« kan kun gælde for lam, der er født og opdrættet i Wales, hvorved produktet er knyttet direkte til det geografiske område, hvori det er produceret.

For at sikre forbrugerne en ensartet kvalitet udvælges de primære lam til slagtning, når landbrugeren mener, de er klar hertil, inden de er ét år. Producenter af walisisk lam sigter på at nå følgende mål for slagtekropsklassificeringen: kropsbygning R eller bedre og et fedtindhold på 3H eller mindre fedtfattig.

Kødet skal stamme fra lam, der er slagtet/forarbejdet i godkendte slagterier/forarbejdningsvirksomheder. Dyrene slagtes og behandles på slagteriet i overensstemmelse med anerkendte industrispecifikationer eller for at opfylde lovgivningsmæssige krav eller kundens behov.

5.3. Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB):

Welsh lamb produceres med anvendelse af traditionelle ekstensive metoder, der er blevet udviklet igennem flere generationer af producenter.

Welsh lamb har en række produktionsbetingede konkurrencemæssige fordele. Traditionelle racer opdrættes i et ideelt miljø med anvendelse af gennemprøvede traditionelle opdrætsteknikker suppleret med moderne metoder. Dette giver Welsh lamb dets unikke karakter og særpræg. De walisiske græsningsarealer er karakteriseret ved kraftigere nedbør, større højder og ringere jordkvalitet end England.

År efter år, generation efter generation, har de walisiske fåreavleres enestående driftsform og deres evne til at forvalte græsgangene i hele Wales, hovedsagelig på små familiebrug, produceret lam af højeste kvalitet ved at udnytte fordelene ved det naturlige landskab. Gennem århundreder har de med engagement og hårdt arbejde konsekvent leveret en effektiv og miljøvenlig produktion af høj kvalitet samtidig med, at de har medvirket til at forme Wales' landskab, kultur og identitet. Welsh lamb er nu verdenskendt. Gårdene er ofte familieejede, og opdrætterne har op igennem generationerne erhvervet stor viden om produktionen af Welsh lamb.

Den effektive produktionsmetode og anvendelsen af græsmarker har en central betydning for den walisiske lammeproduktion. Græsmarkerne i mange walisiske regioner indeholder ofte spredte forekomster af lyng og vildtvoksende vellugtende planter, der alle bidrager til de walisiske lams særegenhed.

Henvisning til offentliggørelse af varespecifikationen:

(Artikel 5, stk. 7, i forordning (EF) nr. 510/2006)

http://www.defra.gov.uk/foodfarm/food/industry/regional/foodname/products/documents/welsh-lamb.pdf

(1) EUT L 93 af 31.3.2006, s. 12.